EkBass/fiwiki-20250220-pages-articles huggingface dataset:
Vuoden tekstiilitaiteilija

Vuoden tekstiilitaiteilija on Tekstiilitaiteilijat Texo ry:n vuodesta 1981 alkaen jakama tunnustuspalkinto ansioituneelle tekstiilitaiteilijalle. Palkinto myönnetään tunnustuksena ammatillisesti ja taiteellisesti korkeatasoisesta työstä. == Vuoden tekstiilitaiteilijaksi valitut == * 1981: Helena Halvari * 1982: Anneli Airikka-Lammi * 1983: Eva Anttila * 1984: Irma Kukkasjärvi * 1985: Kaarina Berglund * 1986: Kirsti Rantanen * 1987: Maija Arela * 1988: Raili ja Juhani Konttinen * 1989: Airi Snellman-Hänninen * 1990: Laila Leppänen * 1991: Lea Eskola * 1992: Ulla-Maija Vikman * 1993: Sirkka Könönen * 1994: Maisa Tikkanen * 1995: Anna-Maija Arras * 1996: Maija Lavonen ja Ulla Pohjola * 1997: Helena Hyvönen * 1998: Soili Arha * 1999: Outi Tuominen-Mäkinen * 2000: Inka Kivalo * 2001: Ritva Puotila * 2002: Maija Pellonpää-Forss * 2003: Merja Winqvist * 2004: Agneta Hobin * 2005: Kaarina Kellomäki * 2006: Outi Martikainen * 2007: Niran Baibulat * 2008: Kristiina Wiherheimo * 2009: Virpi Vesanen-Laukkanen * 2010: Aino Kajaniemi * 2011: Heli Tuori-Luutonen * 2012: Elina Helenius * 2013: Maiju Ahlgrén * 2014: Maarit Salolainen * 2015: Katri Haahti * 2016: Pirjo Kääriäinen * 2017: Nina Nisonen * 2018: Johanna Gullichsen * 2019: Merja Keskinen * 2020: Raija Jokinen * 2021: Erja Hirvi * 2022: Riitta Turunen * 2023: Laura Isoniemi ==Lähteet== *https://www.hs.fi/ihmiset/art-2000002891716.html *http://www.craftmuseum.fi/nayttelyt/15_texo.htm *http://helsingintaiteilijaseura.fi/ajankohtaista/nina-nisonen-valittu-vuoden- tekstiilitaiteilijaksi-2017/ *https://www.ornamo.fi/fi/tiedote/vuoden-2018-tekstiilitaiteilija-johanna- gullichsen/ ===Viitteet=== ==Aiheesta muualla== *Tekstiilitaiteilijat Texo ry:n sivusto Luokka:Suomalaiset taide- ja kulttuuripalkinnot Luokka:Tekstiilitaide Luokka:Kunniamaininnat
Joël Veltman

Joël Veltman (s. 15. tammikuuta 1992 Velsen, Alankomaat) on alankomaalainen jalkapalloilija, joka edustaa Englannin Valioliigan Brighton & Hove Albionia ja Alankomaiden maajoukkuetta. Hän on pelipaikaltaan keskuspuolustaja. == Seuraura == Veltman aloitti jalkapalloilun kotikaupunkinsa Velsenin VV IJmuidenissa ennen siirtymistä Ajaxiin vuonna 2001. Hän debytoi edustusjoukkueessa 19. elokuuta 2012 Eredivisien ottelussa NEC Nijmegenia vastaan tultuaan vaihdosta Mitchell Dijksin tilalle. Veltman pelasi sarjassa seitsemän ottelua ja voitti Eredivisien mestaruuden, joka oli seuralle kolmas peräkkäinen. Kesäkuussa 2013 Veltman teki joukkueen kanssa kesään 2017 saakka ulottuvan sopimuksen. Veltman pelasi kauden 2013–2014 edustusjoukkueen lisäksi uudessa reservijoukkueessa Jong Ajaxissa, joka pelasi Jupiler Leaguessa. Hän debytoi myös Mestarien liigassa 22. lokakuuta 2013 alkulohko-ottelussa Celticiä vastaan tultuaan vaihdosta loukkaantuneen Niklas Moisanderin tilalle. Veltman voitti kaudella Eredivisien mestaruuden ja Alankomaiden supercupin. Vuonna 2019 hän voitti kolmannen liigamestaruutensa ja toisen supercupinsa. Hän pelasi 179 Eredivisie-ottelua ja teki niissä kymmenen maalia. Heinäkuussa 2020 Veltman siirtyi englantilaisseura Brightoniin. Ensimmäisen valioliigamaalinsa hän teki helmikuussa 2021 Crystal Palacea vastaan. Hän pelasi kaudella 2020–2021 Valioliigassa 28 ottelua, joista 25 ottelua avauskokoonpanossa. Hän pelasi kaudella 2021–2022 Valioliigassa 34 ottelua, joista 33 ottelua avauskokoonpanossa, ja teki maalin kauden viimeisessä ottelussa West Ham Unitedia vastaan. Kaudella 2022–2023 hän pelasi 31 valioliigaottelua, joissa 25 kertaa avauksessa, ja teki kauden ainoan maalinsa jälleen West Hamia vastaan. Kaudella 2023–2024 hän pelasi Valioliigassa 27 ottelua, joista avauskokoonpanossa 17 ja teki maalin Newcastlea vastaan toukokuussa. Eurooppa-liigassa hän pelasi kuusi ottelua. == Maajoukkueura == Veltman debytoi Alankomaiden maajoukkueessa 19. marraskuuta 2013 Kolumbiaa vastaan pelaten koko ottelun. Louis van Gaal valitsi hänet kokoonpanoon vuoden 2014 MM-kilpailuihin, joissa hän pääsi pelaamaan vain muutaman minuutin kahdessa ottelussa. Hänet valittiin myös kesälle 2021 siirtyneisiin vuoden 2020 EM-kilpailuihin, joissa hän pääsi ensimmäisessä alkulohko-ottelussa Ukrainaa vastaan loppuhetkiksi vaihdosta kentälle. Tämän jälkeen hän ei ole pelannut maajoukkueessa (tilanne 8.7.2024). Hän on pelannut kaikkiaan 28 maaottelua. Ainoat kaksi maaottelumaaliaan hän on tehnyt kesäkuussa 2017 ystävyysottelussa Norsunluurannikkoa vastaan. == Lähteet == Luokka:Alankomaalaiset jalkapalloilijat Luokka:Vuonna 1992 syntyneet Luokka:Elävät henkilöt
Virgil Donati

Virgil Donati (s. 22. lokakuuta 1958) on australialainen fuusiorumpali. ==Bibliografia== ===Opetuskirjat=== *2005 - Virgil Donati - Ultimate Play Along Book *2009 - Virgil Donati - Double Bass Drum Freedom ==Diskografia== ===Virgil Donati=== *1995 - Stretch *1997 - Just Add Water *2013 - In This Life ===On The Virg=== *1999 - Serious Young Insects ===Mark Boals=== *2001 - Ring Of Fire ===Bunny Brunel=== *2003 - L.A. Zoo Revisited ===Gambale, Donati, Fierabracci=== *2007 - Made in Australia ===T.J. Helmerich / Brett Garsed=== *1999 - Under The Lash Of Gravity ===Joel Hoekstra=== *2000 - Unedefined *2003 - Moon Is Falling ===Erik Norlander=== *2003 - Music Machine ===Derek Sherinian=== *1999 - Planet X ===Jon Stevens=== *1993 - Are U Satisfied *1996 - Circle ===Steve Walsh=== *2000 - Glossolalia ===CAB=== *2009 - Theatre De Marionettes ===Freakhouse=== *2003 - Beautiful misery ===Devils Slingshot=== *2009 - Clinophobia ===Planet X=== *2000 - Universe *2002 - Moonbabies *2007 - Quantum ===Ring Of Fire=== *1992 - Dreamtower *1996 - Lapse Reality *2002 - The Oracle ===Southern Sons=== *1990 - Southern Sons *1992 - Nothing But The Thruth *1996 - Zone ===Soul Sirkus=== *2005 - Word Play ===The State=== *1988 - Elementary ===Jesus Christ Superstar=== *1992 - The Album ===Vertigo=== *2006 - 2 ==Single== ===Daniel Piquê=== *2013 - OLDBOY ==Livealbumit== ===Loose Change=== *1990 - Live At Grainstore ===Montreal Drumfest=== *1998 - Live ===Planet X=== *2002 - Live From Oz ===Ring Of Fire=== *2002 - Burning Live In Tokyo ==Soundtrack== ===Alfie=== *2004 - Orginal Motion Picture Soundtrack ==Videografia== ===VHS=== *1989 - Virgil Donati - Obsessive Rhythms *1993 - Virgil Donati - Power Drumming *1997 - Virgil Donati - Modern Drummer Festival ===DVD=== *2002 - Ring of Fire - Burning Live in Tokyo *2002 - The Ultimate Drummers Weekend *2003 - Steve Vai - Live at the Astoria in London *2007 - Virgil Donati - Live In Stockholm ==Aiheesta muualla== *Virgil Donatin viralliset sivut * Luokka:Australialaiset muusikot Luokka:Fuusiojazz Luokka:Vuonna 1958 syntyneet Luokka:Elävät henkilöt
Mitte (kaupunginosa)

Mitte on yksi Berliinin kaupunginosista (). Se sijaitsee samannimisellä hallintoalueella (Bezirk). Sananmukaisesti käännettynä "Mitte" tarkoittaa keskipistettä tai keskustaa, ja Berliinin historiallinen keskusta sijaitseekin Mitten kaupunginosan alueella. Kaupunginosaan kuuluvat muun muassa Berliinin synnyinseutu Nikolaiviertel sekä monet kaupungin tunnetuimmista nähtävyyksistä kuten Brandenburgin portti, Unter den Linden, Museosaari ja Alexanderplatz televisiotorneineen. Mitten historia on käytännössä yhteneväinen koko Berliinin historian kanssa aina 1800-luvulle asti, jolloin kaupunki alkoi nopeasti levitä ympäröiville alueille. Mitte-niminen yksikkö syntyi vuonna 1920 hallintoalueena (Bezirk). Kylmän sodan aikana Mitte oli osa Itä- Berliiniä. Vuonna 2001 alkuperäisen Mitten alue muutettiin kaupunginosaksi (Ortsteil), joka kuuluu tuolloin laajentuneen, samannimisen hallintoalueen alaisuuteen. Vuoden 2013 lopussa Mitten kaupunginosan asukasluku oli 85 295, josta 21,9 % ulkomaan kansalaisia.Melderechtlich registrierte Einwohner im Land Berlin am 31. Dezember 2013 (PDF). Berliinin–Brandenburgin tilastokeskus. Viitattu 13.6.2014. Kaupunginosan pinta-ala on 10,7 km² ja väestötiheys 7 971 asukasta / km². == Lähteet == == Aiheesta muualla == * Tietoja Mitten kaupunginosasta Mitten hallintoalueen sivuilla Luokka:Berliinin kaupunginosat
Åsa

Åsa on ruotsalainen naisen etunimi. Nimi on lainattu islantilaisten tarujen aasa-jumalista, mutta voidaan käsittää myös lyhentymäksi muista Ås- tai As- alkuisista nimistä, kuten Aslög tai Astrid. Nimen teki tunnetuksi erityisesti Henrik Ibsenin vuonna 1867 kirjoittama runonäytelmä Peer Gynt, jossa päähenkilön äiti on nimeltään Åsa. Suomessa on Digi- ja väestötietoviraston tietojen mukaan ollut vuoden 2019 loppuun mennessä 1 176 Åsa-nimistä henkilöä. Åsan nimipäivä on suomen­ruotsalaisen kalenterin mukaan 13. kesäkuuta. == Tunnettuja Åsa-nimisiä == * Åsa Hellman (s. 1947), suomalainen keramiikkataiteilija * Åsa Jinder (s. 1963), ruotsalainen avainviulisti * Åsa Larsson (s. 1966), ruotsalainen kirjailija * Åsa Larsson Blind (s. 1980), ruotsinsaamelainen poliitikko * Åsa Lind (s. 1958), ruotsalainen lasten- ja nuortenkirjailija * Åsa Lindberg (s. 1979), suomalainen yleisurheilija * Åsa Linderborg (s. 1968), ruotsalainen historioitsija, kirjailija ja kulttuuritoimittaja * Åsa Lindhagen (s. 1980), ruotsalainen poliitikko ja ministeri * Åsa Nilsonne (s. 1949), ruotsalainen rikoskirjailija ja psykiatri * Åsa Norrie, o.s. Lövdahl (s. 1968), Miss Suomi 1989 * Åsa Regnér (s. 1964), ruotsalainen poliitikko, ministeri ja UN Womenin apulaispääjohtaja * Åsa Ringbom (s. 1945), suomalainen taidehistorian professori * Åsa Romson (s. 1972), ruotsalainen poliitikko ja ministeri * Åsa von Schoultz (s. 1973), suomalainen valtio-opin professori * Åsa Svensson (s. 1975), ruotsalainen tennispelaaja * Åsa Torstensson (s. 1958), ruotsalainen poliitikko ja ministeri * Åsa Wennström (s. 1960), suomalainen jalkapalloilija * Åsa Wikforss (s. 1961), ruotsalainen filosofian professori ja kirjailija * Åsa Zanon (1907–1989), suomalainen toimittaja ja kirjailija == Kuvitteellisia Åsa- nimisiä == * Åsa, Peer Gyntin äiti Henrik Ibsenin näytelmässä * Åsa-Nisse, Stig Cederholmin luoma sarjakuva- ja elokuvahahmo == Lähteet == Luokka:Etunimet
Jordy Clasie

Jordy Clasie (s. 27. kesäkuuta 1991 Haarlem, Alankomaat) on alankomaalainen jalkapalloilija, joka pelaa Eredivisien AZ Alkmaarissa ja on pelannut myös Alankomaiden maajoukkueessa. Hän on pelipaikaltaan keskikenttäpelaaja. Clasieta on kutsuttu Hollannin Xaviksi ja häntä on verrattu myös Andrea Pirloon. == Ura == Clasie aloitti jalkapalloilun HFC EDO:ssa ennen siirtymistä Feyenoordiin vuonna 2000. Hän debytoi Eredivisiessä 15. elokuuta 2010 Excelsiorin paidassa Rotterdamin derbyssä Feyenoordia vastaan. Clasie palasi seuraavana vuonna Feyenoordiin ja murtautui avauskokoonpanoon. Kausina 2015–2019 hän kuului Englannin Valioliigassa pelaavan Southamptonin miehistöön mutta pelasi lainalla kauden 2017–2018 belgialaisessa Club Bruggessa ja kauden 2018–2019 Feyenoordissa. Clasie debytoi Alankomaiden maajoukkueessa 7. syyskuuta 2012 Turkkia vastaan. Hän oli lähellä saada paikan vuoden 2012 EM- kilpailuista, mutta putosi viimeisten joukossa. 31. toukokuuta 2014 Louis van Gaal valitsi hänet kokoonpanoon vuoden 2014 MM-kilpailuihin, joissa hän pääsi vaihtopelaajana kentälle välieräottelussa Argentiinaa vastaan ja pelasi kokonaan voitokkaan pronssiottelun Brasiliaa vastaan. Clasie on pelannut kaikkiaan 17 maaottelua, viimeksi marraskuussa 2016. == Lähteet == Luokka:Alankomaalaiset jalkapalloilijat Luokka:Vuonna 1991 syntyneet Luokka:Elävät henkilöt
Terence Kongolo

Terence Kongolo (s. 14. helmikuuta 1994 Fribourg, Sveitsi) on alankomaalainen jalkapalloilija, joka pelasi viisi kautta Eredivisien Feyenoordissa ja siirtyi ranskalaisseura Monacon kautta Englantiin Huddersfieldin joukkueeseen. Hän on pelannut myös Alankomaiden maajoukkueessa. Hän on pelipaikaltaan keskuspuolustaja. Kongolo aloitti jalkapalloilun RVV Hillesluisissa ennen siirtymistä Feyenoordiin. Hän debytoi Eredivisiessä 14. huhtikuuta 2012 Excelsioria vastaan. Kongolo voitti Alankomaiden paidassa alle 17-vuotiaiden Euroopan-mestaruuden vuonna 2012. Hän debytoi A-maajoukkueessa 17. toukokuuta 2014 Ecuadoria vastaan. 31. toukokuuta 2014 Louis van Gaal valitsi hänet kokoonpanoon vuoden 2014 MM-kilpailuihin. == Lähteet == Luokka:Alankomaalaiset jalkapalloilijat Luokka:Vuonna 1994 syntyneet Luokka:Elävät henkilöt
Revisio

Revisio voi tarkoittaa seuraavia: * tarkastus, tilintarkastus * tarkistus, uudelleen muovailu * (oikeustiet.) nosto, joka oli aiemmin Suomessa oikeudellinen muutoksenhakukeino () * ohjelmiston versio () * vuosihuolto (ydinvoimalassa tai muussa laitoksessa) == Katso myös == * revisiokonttori, artikkelissa Valtiontalouden tarkastusviraston historia * revisioneuvos * revisionismi == Lähteet ==
Saumurin taistelu

Saumurin taistelu oli toisessa maailmansodassa Ranskan valtauksen viimeisiä taisteluita. Siinä Saumurin ratsuväkikoulun oppilaat taistelivat kahden päivän ajan Saksan 1. ratsuväkidivisioonan joukkoja vastaan. Saksalaisten voittoon päättynyt taistelu käytiin 18.–20. kesäkuuta 1940. Siinä kaatui 200–300 saksalaista ja 79 ranskalaista muun muassa urkuri ja säveltäjä Jehan Alain. Saksalaisten komentaja Kurt Feldt kehui puolustajien vastarintaa raportissaan. Koska taistelu käytiin marsalkka Philippe Pétainin annettua tulitaukokäskyn 17. kesäkuuta, taistelua on epävirallisesti pidetty Ranskan vastarintaliikkeen ensimmäisenä taisteluna saksalaisia joukkoja vastaan. ==Aiheesta muualla== *Combat des Cadets de Saumur sur la Loire *Saumur Luokka:Taistelu Ranskasta
Itä-Attika

Itä-Attika () eli Itä-Attikan alueyksikkö (Περιφερειακή ενότητα Ανατολικής Αττικής, Perifereiakí enótita Anatolikís Attikís) on yksi Kreikan alueyksiköistä. Se sijaitsee Attikan alueella ja sen hallinnollinen keskus on Pallíni. Alueyksikön pinta-ala on 1 513 neliökilometriä ja asukasluku 502 348 (vuonna 2011). Alueyksikköön kuuluu sen nimen mukaisesti Attikan itäinen osa Ateenan metropolialueen itälaidalla. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Itä- Attikan prefektuurin (Νομαρχία Ανατολικής Αττικής, Nomarchía Anatolikís Attikís). Prefektuuri oli osa suurempaa Attikan prefektuuria. == Kunnat == Alueyksikkö jakaantuu 13 kuntaan seuraavasti: Kartta Kunta Kuntakeskus Väkiluku 2 Acharnés Acharnés 106 943 4 Diónysos Ágios Stéfanos 40 193 5 Kropía Koropí 30 307 6 Lavreotikí Lávrio 25 102 7 Marathónas Marathónas 33 423 8 Markópoulo Mesogaías Markópoulo 20 040 13 Oropós Oropós 33 769 9 Paianía Paianía 26 668 1 Pallíni Gérakas 54 415 10 Rafína-Pikérmi Rafína 20 266 11 Saronikós Kalývia Thorikoú 29 002 12 Spáta-Artémida Spáta 33 821 3 Vári-Voúla- Vouliagméni Voúla 48 399 == Lähteet == == Aiheesta muualla == * Περιφερειακή ενότητα Ανατολικής Αττικής. Itä-Attikan alueyksikön kotisivu. *
Länsi-Attika

Länsi-Attika () eli Länsi-Attikan alueyksikkö () on yksi Kreikan alueyksiköistä. Se sijaitsee Attikan alueella ja sen hallinnollinen keskus on Elefsína. Alueyksikön pinta-ala on 1 004 neliökilometriä ja asukasluku 160 927 (vuonna 2011). Alueyksikköön kuuluu sen nimen mukaisesti Attikan läntinen osa Ateenan metropolialueen länsipuolella. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Länsi-Attikan prefektuurin (Νομαρχία Δυτικής Αττικής, Nomarchía Dytikís Attikís). Prefektuuri oli osa suurempaa Attikan prefektuuria. == Kunnat == Alueyksikkö jakaantuu viiteen kuntaan seuraavasti: Kartta Kunta Kuntakeskus Väkiluku 1 Elefsína Elefsína 29 902 2 Asprópyrgos Asprópyrgos 30 251 5 Fylí Áno Liósia 45 965 3 Mándra-Eidyllía Mándra 17 885 4 Mégara Mégara 36 924 == Lähteet == == Aiheesta muualla == * Περιφερειακή ενότητα Δυτικής Αττικής . Länsi-Attikan alueyksikön kotisivu. *
Pireus (alueyksikkö)

Pireuksen alueyksikkö () on yksi Kreikan alueyksiköistä. Se sijaitsee Attikan alueella ja sen hallinnollinen keskus on Pireus. Alueyksikön pinta-ala on 50,4 neliökilometriä ja asukasluku 448 997 (vuonna 2011). Alueyksikkö käsittää lounaisen osan Ateenan metropolialueesta. Se perustettiin vuoden 2011 alussa Kallikrates-suunnitelman myötä. Tuolloin aiempi Pireuksen prefektuuri lakkautettiin ja jaettiin kahteen alueyksikköön, Pireuksen alueyksikköön ja Saarten alueyksikköön. == Kunnat == Alueyksikkö jakaantuu viiteen kuntaan seuraavasti: Kartta Kunta Kuntakeskus Väkiluku 1 Pireus (Peiraiás) Pireus 163 688 2 Keratsíni-Drapetsóna Keratsíni 91 045 3 Korydallós Korydallós 63 445 4 Níkaia-Ágios Ioánnis Rénti Níkaia 105 430 5 Pérama Pérama 25 389 == Lähteet == == Aiheesta muualla == * Περιφερειακή ενότητα Πειραιώς. Pireuksen alueyksikön kotisivu. *
Kirkon tilastollinen vuosikirja

Kirkon tilastollinen vuosikirja on sarjajulkaisu, jota julkaisee Kirkkohallitus. Kirja ilmestyy vuosittain ja on kaksikielinen (suomi ja ruotsi). Kirja sisältää keskeisimmät tiedot seurakuntien jäsenistä, toiminnasta, taloudesta ja henkilöstöstä. Julkaisusarjan tehtävänä on tarjota tietoa siitä, miten seurakuntien talous ja toiminta ovat kehittyneet vuosien aikana. Julkaisun kohderyhmänä ovat seurakunnat, kirkon ja yhteiskunnan päättäjät ja tutkijat. Osa tiedoista ovat aikasarjoja, jolloin mukana on historiatietoa. Osassa tiedoista on myös vertailutietona kuntakohtaista dataa Tilastokeskukselta. Kirkon tilastollinen vuosikirja julkaistaan vuodesta 2013 lähtien pdf-tiedostona aihealueittain useassa erässä sitä mukaa, kun eri aihealueiden tilastot valmistuvat. ==Lähteet== ==Aiheesta muualla== *Kirkon tilastollinen vuosikirja Luokka:Vuosikirjat Luokka:Suomen evankelis- luterilaisen kirkon hallinto Luokka:Suomalaiset kirjasarjat
Euboia (alueyksikkö)

Euboian alueyksikkö () on yksi Kreikan alueyksiköistä. Se sijaitsee Keski- Kreikan alueella ja sen hallinnollinen keskus on Chalkída. Alueyksikön pinta- ala on 4 167 neliökilometriä ja asukasluku 210 815 (vuonna 2011). Alueyksikkö kattaa Kreikan toiseksi suurimman saaren Euboian sekä eräitä lähisaaria, kuten Skýros. Hallintoalueeseen kuuluu myös 395 neliökilometrin alue Manner-Kreikan puolella. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Euboian prefektuurin (Νομός Εύβοιας, Nomós Évvias). == Kunnat == Alueyksikkö jakaantuu kahdeksaan kuntaan seuraavasti: Kartta Kunta Kuntakeskus Väkiluku 1 Chalkída Chalkída 102 223 2 Dírfys-Messapía Psachná 18 800 3 Erétria Erétria 13 053 4 Istiaía-Aidipsós Istiaía 21 083 5 Kárystos Kárystos 12 180 6 Kými-Alivéri Alivéri 28 437 7 Mantoúdi-Límni-Agía Ánna Límni 12 045 8 Skýros Skýros 2 994 == Lähteet == == Aiheesta muualla == * Περιφερειακή ενότητα Εύβοιας. Euboian alueyksikön kotisivu. *
Evrytanía

Evrytanía () eli Evrytanían alueyksikkö (Περιφερειακή ενότητα Ευρυτανίας, Perifereiakí enótita Evrytanías) on yksi Kreikan alueyksiköistä. Se sijaitsee Keski-Kreikan alueella ja sen hallinnollinen keskus on Karpenísi. Alueyksikön pinta-ala on 1 868 neliökilometriä ja asukasluku 20 081 (vuonna 2011). Alueyksikkö sijaitsee Manner-Kreikan keskiosissa. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Evrytanían prefektuurin (Νομός Ευρυτανίας, Nomós Evrytanías). == Kunnat == Alueyksikkö jakaantuu kahteen kuntaan seuraavasti: Kartta Kunta Kuntakeskus Väkiluku 1 Karpenísi Karpenísi 13 105 2 Ágrafa Kerasochóri 6 976 == Lähteet == == Aiheesta muualla == * Περιφερειακή ενότητα Ευρυτανίας. Evrytanían alueyksikön kotisivu. *
Voikosken rautatieasema

Voikosken rautatieasema () on lakkautettu rautatieliikennepaikka Savon radalla Voikosken kylässä Kouvolassa, entisen Valkealan kunnan alueella. Vuohijärveen laskevan Voikosken partaalle perustettiin vuonna 1882 kimröökitehdas, josta kehittyi myöhemmin kaasutehdas. Voikoskea myöten kulkevat Mäntyharjun ja Kouvolan (vuoteen 2009 Valkealan) sekä Etelä-Savon ja Kymenlaakson maakuntien (vuoteen 1997 Mikkelin ja Kymen läänien) rajat. Woikosken tehdas sijaitsee Mäntyharjun puolella, kun taas rautatieasema ja pääosa asutuksesta ovat Kouvolan puolella. Syrjäisen sijaintinsa vuoksi Voikoski sai muun muassa oman kirkon vuonna 1937. Asema avattiin 1. lokakuuta 1889, jolloin myös Savon radan ensimmäinen osuus Kouvolasta Kuopioon otettiin käyttöön, lähelle Woikosken tehdasta. Nykyinen, järjestyksessään kolmas asemarakennus, valmistui vuonna 1919 ja asema-alueen muut ulkorakennukset viimeistään vuonna 1925. Asemarakennus edustaa tyyliltään 1920-luvun klassismin siirtymävaihetta. Miehitys Voikosken asemalla lopetettiin 1. toukokuuta 1977 ja tavaraliikenne lakkautettiin vuonna 1984. Henkilöliikenteen pysähdykset lakkautettiin 2. kesäkuuta 2002, kun Kouvolasta pohjoiseen suuntautunut taajamajunaliikenne lopetettiin. Liikennepaikka lakkautettiin kokonaisuudessaan 1. kesäkuuta 2003. Osa asema-alueen rakennuksista on nykyisin yksityisomistuksessa. == Lähteet == Luokka:Kymenlaakson lakkautetut rautatieliikennepaikat Luokka:Kouvolan rautatieliikennepaikat Luokka:Valkeala
Chalkidikí (alueyksikkö)

Chalkidikí () eli Chalkidikín alueyksikkö (Περιφερειακή ενότητα Χαλκιδικής, Perifereiakí enótita Chalkidikís) on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Polýgyros. Alueyksikön pinta-ala on 2 918 neliökilometriä ja asukasluku 105 908 (vuonna 2011). Alueyksikkö kattaa suuren osan Chalkidikín niemimaasta. Niemimaan kolmesta niemestä Kassándra ja Sithonía kuuluvat alueyksikköön kokonaan, mutta Áthoksen niemestä kuuluu alueyksikköön vain sen juuri, sillä pääosa muodostaa itsehallintoalueen, Pyhän Vuoren autonomisen munkkivaltion. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Chalkidikín prefektuurin (Νομός Χαλκιδικής, Nomós Chalkidikís). == Kunnat == Alueyksikkö jakaantuu viiteen kuntaan seuraavasti: Kartta Kunta Kuntakeskus Väkiluku 1 Polýgyros Polýgyros 22 048 2 Aristotélis Ierissós 18 294 4 Kassándra Kassándreia 16 672 3 Néa Propontída Néa Moudaniá 36 500 5 Sithonía Nikíti 12 394 == Lähteet == == Aiheesta muualla == * Περιφερειακή ενότητα Χαλκιδικής. Chalkidikín alueyksikön kotisivu. *
Elis (täsmennyssivu)

Elis voi tarkoittaa seuraavia: * Elis, antiikin Kreikan maakunta ** Elis, Kreikan maakunta ja nykyinen alueyksikkö * Elis, antiikin aikainen kaupunki ja kaupunkivaltio Eliin maakunnassa Kreikassa * Elis, etunimi * Elis, liechtensteinilainen yhtye * Elis, sukunimenä: ** Alberth Elis (s. 1996), hondurasilainen jalkapalloilija ** Dafydd Elis-Thomas (s. 1946), walesilainen poliitikko, Walesin parlamentin ensimmäinen puhemies 1999–2011.
Árta (alueyksikkö)

Ártan alueyksikkö () on yksi Kreikan alueyksiköistä. Se sijaitsee Epeiroksen alueella ja sen hallinnollinen keskus on Árta. Alueyksikön pinta-ala on 1 662 neliökilometriä ja asukasluku 67 877 (vuonna 2011). Alueyksikkö sijaitsee läntisessä Manner-Kreikassa. Se perustettiin vuoden 2011 alussa Kallikrates- suunnitelman myötä ja se korvasi tuolloin lakkautetun Ártan prefektuurin (Νομός Άρτας, Nomós Ártas). == Kunnat == Alueyksikkö jakaantuu neljään kuntaan seuraavasti: Kartta Kunta Kuntakeskus Väkiluku 1 Árta Árta 43 166 2 Geórgios Karaïskákis Áno Kalentíni 5 780 3 Kentriká Tzoumérka Vourgaréli 6 178 4 Nikólaos Skoufás Péta 12 753 == Lähteet == == Aiheesta muualla == * Περιφερειακή ενότητα Άρτας. Ártan alueyksikön kotisivu. *
Ioánnina (alueyksikkö)

Ioánninan alueyksikkö () on yksi Kreikan alueyksiköistä. Se sijaitsee Epeiroksen alueella ja sen hallinnollinen keskus on Ioánnina. Alueyksikön pinta-ala on 4 990 neliökilometriä ja asukasluku 167 901 (vuonna 2011). Alueyksikkö sijaitsee läntisessä Manner-Kreikassa. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Ioánninan prefektuurin (Νομός Ιωαννίνων, Nomós Ioannínon). == Kunnat == Alueyksikkö jakaantuu kahdeksaan kuntaan seuraavasti: Kartta Kunta Kuntakeskus Väkiluku 1 Ioánnina Ioánnina 112 486 3 Dodóni Agía Kyriakí 9 693 6 Kónitsa Kónitsa 6 362 7 Métsovo Métsovo 6 196 8 Pogóni Kalpáki 8 960 2 Vóreia Tzoumérka Prámanta 5 714 4 Zagóri Asprángeloi 3 724 5 Zítsa Eleoúsa 14 766 == Lähteet == == Aiheesta muualla == * Περιφερειακή ενότητα Ιωαννίνων . Ioánninan alueyksikön kotisivu. *
Préveza (alueyksikkö)

Prévezan alueyksikkö () on yksi Kreikan alueyksiköistä. Se sijaitsee Epeiroksen alueella ja sen hallinnollinen keskus on Préveza. Alueyksikön pinta-ala on 1 036 neliökilometriä ja asukasluku 57 491 (vuonna 2011). Alueyksikkö sijaitsee läntisessä Manner-Kreikassa. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Prévezan prefektuurin (Νομός Πρέβεζας, Nomós Prévezas). == Kunnat == Alueyksikkö jakaantuu kolmeen kuntaan seuraavasti: Kartta Kunta Kuntakeskus Väkiluku 1 Préveza Préveza 31 733 3 Párga Kanalláki 11 866 2 Zirós Filippiáda 13 892 == Lähteet == == Aiheesta muualla == * Περιφερειακή ενότητα Πρέβεζας. Prévezan alueyksikön kotisivu. *
Thesprotia

Thesprotia () eli Thesprotian alueyksikkö (Περιφερειακή ενότητα Θεσπρωτίας, Perifereiakí enótita Thesprotías) on yksi Kreikan alueyksiköistä. Se sijaitsee Epeiroksen alueella ja sen hallinnollinen keskus on Igoumenítsa. Alueyksikön pinta-ala on 1 515 neliökilometriä ja asukasluku 43 587 (vuonna 2011). Alueyksikkö sijaitsee läntisessä Manner-Kreikassa ja käsittää Epeiroksen luoteisosan. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Thesprotian prefektuurin (Νομός Θεσπρωτίας, Nomós Thesprotías). == Kunnat == Alueyksikkö jakaantuu kolmeen kuntaan seuraavasti: Kartta Kunta Kuntakeskus Väkiluku 1 Igoumenítsa Igoumenítsa 25 814 3 Filiátes Filiátes 7 710 2 Soúli Paramythiá 10 063 == Historia == === Antiikki === Antiikin aikana Thesprotiaa asutti thesprotien heimo, joka oli yksi Epeiroksen kolmesta merkittävimmästä heimosta khaonien ja molossien ohella. Thesprotiaan luettiin usein myös Kassope ja Kassopian alue eli nykyisen Thesprotian alueyksikön lisäksi myös Prévezan alueyksikön alue. Roomalaisella kaudella Thesprotiassa sijaitsi Epeiroksen keskus Nikopolis. == Lähteet == == Aiheesta muualla == * Περιφερειακή ενότητα Θεσπρωτίας . Thesprotian alueyksikön kotisivu. *
Jiaxing

Jiaxing () on prefektuuritason kaupunki Kiinan Zhejiangin maakunnan pohjoisosassa. Kaupunki sijaitsee Keisarinkanavan rannalla Hangzhoun koillispuolella. Jiaxingin länsipuoella sijaitsee Huzhou ja koillispuolella se rajoittuu Shanghaihin. Kaupungissa oli vuonna 2010 1 201 900 asukasta. == Talous == Jiaxing on merkittävä tekstiiliteollisuuden keskittymä ja se on yksi maailman suurimmista nahasta valmistettujen tavaroiden valmistaja. Kaupungissa on myös kemianteollisuuden ja elektroniikka-alan yrityksiä. Jiaxing on merkittävä energiantuottaja. Ensimmäinen kokonaan Kiinassa suunniteltu ydinvoimala, Qinshanin ydinvoimala ja rakenteilla oleva Fangjiashanin ydinvoimala sijaitsevat kaupungin alueella. == Liikenne == Jiaxingissa on kaksi rautatieasemaa: Shanghai-Kunming-radan varrella sijaitseva Jiaxingin rautatieasema ja Jiaxingin eteläinen rautatieasema, joka sijaitsee Shanghain ja Hangzhoun välisen suurnopeusradan varrella. Jiaxingiin on suunniteltu (nyt ilmeisesti hyllytetyn) Shanghain ja Hangzhoun välisen maglev-junayhteyden asemaa. Jiaxingissa sijaitsevaa ilmavoimien tukikohtaa ollaan muutamassa siviilikäyttöiseksi lentoasemaksi. luokka:Zhejiangin kaupungit Luokka:Zhejiangin prefektuurit
Anita Herkman

Anita Herkman (s. 13. huhtikuuta 1961) on aktiiviuransa lopettanut suomalainen kestävyysjuoksija. Seuratasolla hän edusti koko kilpailu-uransa ajan Tampereen Urheilijat -38:aa. Aikuisten SM-tasolla Herkman saavutti kaikkiaan neljä mitalia; 15 kilometrin tiejuoksussa kaksi hopeaa vuosina 1991 ja 1992 sekä maratonilta hopeaa vuonna 1991 ja pronssia vuonna 1996. Virallisissa kilpailuissa hän ei ole esiintynyt vuoden 1997 jälkeen. == Lähteet == Luokka:Suomalaiset kestävyysjuoksijat Luokka:Vuonna 1961 syntyneet Luokka:Elävät henkilöt
Satu Kokkonen

Satu Kokkonen (s. 22. tammikuuta 1980) on aktiiviuransa lopettanut suomalainen moukarinheittäjä. Seuratasolla hän edusti koko uransa ajan Varpaisjärven Virettä. Kalevan kisoista Kokkonen saavutti moukarinheiton pronssia vuonna 1996. Lisäksi hänellä on mitaleita junioreiden SM-kisoista eri ikäluokista. Virallisissa kilpailuissa hän ei ole esiintynyt vuoden 1999 jälkeen. == Lähteet == Luokka:Suomalaiset moukarinheittäjät Luokka:Vuonna 1980 syntyneet Luokka:Elävät henkilöt
Sini Jääskeläinen

Sini Jääskeläinen (s. 12. helmikuuta 1978) on aktiiviuransa lopettanut suomalainen seiväshyppääjä. Seuratasolla hän edusti koko uransa ajan Hollolan Urheilijat -46:a ja hänen valmentajinaan toimivat Ensio Jokela sekä Juhani Salminen. Kalevan kisoista Jääskeläinen saavutti seiväshypyssä kolme mitalia; hopeaa vuonna 1994 sekä kaksi pronssia vuosina 1995 ja 1996. Lisäksi hän saavutti myös sisäratojen SM-kisoista kaksi pronssia seiväshpyssä ja nämä mitalit tulivat vuosina 1995 ja 1996. Aikuisten SM-mitalien lisäksi Jääskeläinen voitti mitaleita junioreiden SM-kisoissa eri ikäluokista sekä sisä- että ulkoradoilla. Virallisissa kilpailuissa hän ei ole esiintynyt vuoden 1997 jälkeen. == Lähteet == Luokka:Suomalaiset seiväshyppääjät Luokka:Vuonna 1978 syntyneet Luokka:Elävät henkilöt
In This Life

__NOTOC__ In this life on Virgil Donatin neljäs studioalbumi. Se julkaistiin omakustanteena 23. heinäkuuta 2013.iTunes: Virgil Donati – In This Life ==Kappaleet== == Kokoonpano == * Virgil Donati – rummut, lyömäsoittimet, tuottaja * Alex Argento – miksaaja === Vierailevat muusikot === * Alex Argento – koskettimet * Jeff Babko – koskettimet * Anthony Crawford – basso * Brett Garsed – kitara * Dennis Hamm – piano * Simon Hosford – koskettimet * Tom Kennedy – basso * Alex Machacek – kitara * Artyom Manukyan – basso * Evan Marien – basso * Rafael Moreira – kitara * Marco Sfogli – kitara * Paul Sherman – basso * Doug Shreeve – basso * Ruslan Sirota – koskettimet, piano * Irwin Thomas – kitara == Lähteet == Luokka:Australialaiset rockalbumit Luokka:Vuoden 2013 albumit
Yellow House

”Yellow House” on suomalaisen Softengine-yhtyeen kappale, joka julkaistiin yhtyeen toisena singlenä 13. kesäkuuta 2014. Ensisoittonsa kappale kuitenkin sai jo 12. kesäkuuta YleX-kanavan Uuden musiikin aamuvuorossa, kun toimittaja Pirita Pykäläinen soitti sen ohjelmassa. Unelmien tavoittelemisesta ja niiden toteuttamisesta kertovan kappaleen on säveltänyt yhtyeen laulaja-kitaristi Topi Latukka ja sanoittanut Latukan lisäksi Henri Takala. Kappaleessa kuultava riffi on koottu Topi Latukan tyttöystävän laulamista äänistä. Riffi äänitettiin alun perin kappaleen demoversiolle, mutta sittemmin se päätettiin jättää myös lopulliseen versioon. Singlen julkaisupäivänä kappaleesta julkaistiin lyriikkavideo, jonka yhtye on tehnyt itse. Virallinen musiikkivideo kappaleesta julkaistaan myöhemmin. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista 11 Suomen radiolista 28 == Lähteet == Luokka:Vuoden 2014 kappaleet Luokka:Softenginen kappaleet
Luettelo televisiosarjan Under the Dome jaksoista

Tämä on luettelo televisiosarjan Under the Dome jaksoista. Under the Dome on yhdysvaltalainen scifisarja, joka perustuu Stephen Kingin romaaniin Kuvun alla (Under the Dome). Sarjan esitti Yhdysvalloissa CBS, joka 31. elokuuta 2015 ilmoitti peruuttaneensa sarjan päättäen sen kolmanteen tuotantokauteen. Suomessa sarjan esitti Nelonen. ==Yleiskatsaus== {| class="wikitable" style="text-align: center;" |- ! style="width:50px" colspan="2" rowspan="2"| Kausi !! rowspan="2"| Jaksot !! colspan="2"| Esitetty !! colspan="2"| DVD-julkaisu |- ! (CBS) ! (Nelonen) ! ! |- | style="background:#58445e;"| ! style="background: #;"| 1 | 13 | – | – | | |- | style="background:#006A4E;"| ! style="background: #;"| 2 | 13 | – | – | | |- | style="background:#0047AB;"| ! style="background: #;"| 3 | 13 | – | – | | |} ==Jaksolista== ===Ensimmäinen tuotantokausi (2013)=== |} ===Toinen tuotantokausi (2014)=== |} ===Kolmas tuotantokausi (2015)=== |} ==Lähteet== ==Aiheesta muualla== * Luokka:Luettelot televisiosarjojen jaksoista
Pauli Pirjetä

Pauli Johannes Pirjetä (4. huhtikuuta 1958 Alatornio – 3. marraskuuta 2015 Helsinki) oli suomalainen kilpakävelijä. Hänen seuranaan oli vuodesta 1981 lähtien Viipurin Urheilijat ja hänen valmentajanaan toimi Pentti Pirjetä. SM- kilpailuista Pirjetä saavutti uransa aikana kaikkiaan 17 mitalia. 20 kilometrin kävelyssä hän voitti hopeaa vuonna 1989 sekä kuusi pronssia vuosina 1984, 1985, 1987, 1990, 1991 ja 1996. Lisäksi Pirjetä voitti 50 kilometrin kävelyssä kaksi hopeaa vuosina 1986 ja 1997 sekä kaksi pronssia vuosina 1989 ja 1992. Sisäratojen SM-kisoista hän saavutti 5 000 metrin kävelyssä kultaa vuonna 1991, kaksi hopeaa vuosina 1988 ja 1990 sekä kolme pronssia vuosina 1992, 1993 ja 1997. Kansainvälisissä arvokilpailuissa Pirjetä edusti Suomea kertaalleen ollen mukana Helsingissä järjestettyjen vuoden 1994 EM-kisojen 20 kilometrin kävelyssä. Tuolloin hänen sijoituksensa oli 23. == Lähteet == Luokka:Suomalaiset kävelijät Luokka:Vuonna 1958 syntyneet Luokka:Vuonna 2015 kuolleet
Vesa Piira

Vesa Kalervo Piira (s. 6. kesäkuuta 1974 Vaasa) on aktiiviuransa lopettanut suomalainen korkeushyppääjä. Hänen seuranaan oli vuodesta 2003 lähtien Varkauden Kenttä-Veikot ja hänen valmentajinaan toimivat Aatto Isolehto, Mikko Levola sekä Juha Isolehto. Kalevan kisoista Piira saavutti korkeushypyn pronssia vuonna 1996. Hän on kilpaillut myös veteraanien sarjoissa, joissa hänen lajinaan on korkeushypyn lisäksi ollut heittolajien viisiottelu. Piira on saavuttanut heittolajeissa myös veteraanien SM-mitaleita. Virallissa kilpailuissa hän ei kuitenkaan ole esiintynyt vuoden 2013 jälkeen. == Lähteet == Luokka:Suomalaiset korkeushyppääjät Luokka:Vuonna 1974 syntyneet Luokka:Elävät henkilöt
Martti Pöyhönen

Martti Vilho Pöyhönen (2. helmikuuta 1926 Lievestuore, Laukaa – 27. heinäkuuta 2001) oli suomalainen opettaja ja kirjailija. Pöyhönen pääsi ylioppilaaksi 1945 ja opiskeli Helsingin yliopistossa. Hän työskenteli matematiikan ja luonnontieteiden opettajana muun muassa Pieksämäellä, Savonlinnassa ja Lievestuoreella. Pöyhösen esikoisteos, romaani Nuoria ihmisiä, kertoi sodanjälkeisestä opiskelijaelämästä Helsingissä. Romaanissa Ihmekasvi Helsingissä virkamiehenä toiminut Heikki Niemelä palaa kotiseudulleen perustaen kauppapuutarhan. Humoristinen romaani Suvilumet taas sijoittui 1930-luvulle ja siinä kuvattiin kartanonisäntä Jaakko Räiskäsen ja opettaja ja osuuskassanhoitaja Jussi Niemelän välistä kamppailua suomalaisella maaseutupaikkakunnalla. == Teoksia == * Nuoria ihmisiä : romaani. Otava 1953 (Teoksen dgitoitu versio Internet Archivessa) * Ihmekasvi : romaani. Otava 1957 * Suvilumet : romaani. Gummerus 1959 * Kielletyt tunteet : romaani. Gummerus 1965 == Lähteet == * * Keskisuomalainen kirjallisuus : Martti Pöyhönen * Kirjasampo.fi : Martti Pöyhönen Luokka:Suomalaiset kirjailijat Luokka:Suomalaiset opettajat Luokka:Vuonna 1926 syntyneet Luokka:Vuonna 2001 kuolleet
Pekka Kettunen (poliitikko)

Pekka Kettunen (11. syyskuuta 1890 Rääkkylä – 28. elokuuta 1960 Joensuu) oli suomalainen piirisihteeri, sosialidemokraattien kansanedustaja ja näytelmäkirjailija. Kettusen vanhemmat olivat räätäli Nikodemus Kettunen ja Liisa Makkonen. Hän kävi kansakoulun ja työskenteli sitten räätälinä, konemiehenä, torpparina ja vakuutusasiamiehenä kotipitäjässään Rääkkylässä aina vuoteen 1923 saakka. Kettunen toimi Pielisjärven yleisen osuusliikkeen myymälänhoitajana Pielisjärvellä 1923–1930 ja Osuusliike Oma-Avun myymälänhoitajana Pielisensuussa 1930–1933. Kansanedustajakausiensa välissä hän oli sosialidemokraattien puhujana ja Kuopion läänin itäisen vaalipiirin piirisihteerinä 1936–1939. Kettunen oli sosialidemokraattien kansanedustajana vuosina 1933–1936 ja 1939–1945 edustaen Kuopion läänin itäistä vaalipiiriä. Hän oli presidentin valitsijamiehenä vuosien 1931, 1937, 1940 ja 1943 presidentinvaaleissa. Kettunen toimi myös Rääkkylän ja Pielisensuun kunnanvaltuustojen puheenjohtajana. ==Teoksia == * Voi maailmaa, kaksinäytöksinen huvinäytelmä. Seuranäytelmiä 307. Karisto 1929 * Lehti kääntyy. 3-näytöksinen kansannäytelmä. Kansanvallan näytelmistö n:o 13 Kansanvalta, Helsinki 1930 (Teoksen digitoitu versio Internet Archivessa) == Lähteet == * * Pohjoiskarjalaisten nykykirjailijoiden matrikkeli Luokka:Kansanedustajat Luokka:Suomen Sosialidemokraattisen Puolueen poliitikot Luokka:Rääkkylän kunnanvaltuutetut Luokka:Pielisensuun kunnanvaltuutetut Luokka:Pohjois-Karjalan vaalipiiri Luokka:Suomalaiset näytelmäkirjailijat Luokka:Vuonna 1890 syntyneet Luokka:Vuonna 1960 kuolleet
Junge

Junge voi tarkoittaa ainakin seuraavia: * ”Junge”, Die Ärtzen kappale vuodelta 2007 * George Christoffel Alexander Junge, alankomaalainen eläintieteilijä * Hans Hermann Junge, Adolf Hitlerin henkilökohtainen sihteeri ja Traudl Jungen aviomies * Klaus Junge, saksalainen shakkimestari * Stefan Junge, itäsaksalainen korkeushyppääjä * Theodor Junge, aik. Alexejeff (1865–1926), suomalainen lennätinkonttorin päällikkö ja valtioneuvos * Traudl Junge, Adolf Hitlerin viimeinen henkilökohtainen sihteeri.
Charlien enkelit (täsmennyssivu)

Charlien enkelit (engl. Charlie’s Angels) on vuosina 1976–1981 tuotettu televisiosarjaa. Sen lisäksi se voi tarkoittaa seuraavia televisiosarjaan pohjautuvia teoksia: * Charlien enkelit (engl. Charlie’s Angels), elokuva vuodelta 2000 * Charlien enkelit: Kurvit suoriksi (engl. Charlie’s Angels: Full Throttle), elokuva vuodelta 2003 *Charlien enkelit (engl. Charlie’s Angels), elokuva vuodelta 2019 * Charlien enkelit, vuonna 2011 tuotettu yhdysvaltalainen televisiosarja * Asian Charlie's Angels, vuonna 2004 tuotettu taiwanilainen televisiosarja * Charlie’s Angels, elokuviin perustuva videopeli vuodelta 2003
Plamen Orešarski

Plamen Vasilev Orešarski (, s. 21. helmikuuta 1960) on bulgarialainen taloustieteilijä ja poliitikko. Hän toimi Bulgarian pääministerinä 2013–2014. Aikaisemmin Orešarski on toiminut maansa talousministerinä 2005–2008, ja johti silloin suurta verouudistusta. == Lähteet == Luokka:Bulgarian pääministerit Luokka:Vuonna 1960 syntyneet Luokka:Elävät henkilöt
Loco de Amor

Loco de Amor (suom. hullu rakkaus) on Juanesin kuudes studioalbumi, joka julkaistiin 11. maaliskuuta 2014. Albumi nousi Yhdysvalloissa Billboard 200 -listan sijalle 36. == Kappaleet == == Lähteet == Luokka:Vuoden 2014 albumit Luokka:Juanesin albumit
Eero Lähdesmäki

Eero Matias Lähdesmäki (18. syyskuuta 1914 Ylistaro – 14. lokakuuta 1941 Tsalkki–Suojärvi-tie) oli suomalainen seiväshyppääjä, ammatiltaan poliisi. Eero Lähdesmäen serkkuja olivat painijat Kalervo ja Veikko Rauhala. == Ura == Eero Lähdesmäki aloitti aktiivisen urheilu-uransa 20-vuotiaana Kurikan Reinikan veljessarjan – Frans, Aatto ja Aulis Reinikan – innoittamana. Ensimmäisen kilpailuvuoden 1935 tulos oli 315 cm. Silloinen seura oli kotipaikkakuntansa Ylistaron Kilpa-Veljet. Seuraavana vuonna 1936 yhdessä Aulis Reinikan kanssa kilpaillessaan kehitys oli nopeaa ja tulosparannus oli merkittävä eli vuoden paras 370 cm. Vuonna 1937 Lähdesmäki oli jo Suomen seiväshyppyparhaimmistoa tuloksen ollessa 390,5 cm. Samana vuonna hänellä oli ensimmäiset maaottelunsa. Vuodesta 1938 vuoteen 1940 Eero Lähdesmäki oli Suomen parhaimpia seiväshyppääjiä, ja tavoitteena sittemmin pitämättä jääneet vuoden 1940 kotiolympialaiset. Kovina kilpakumppaneina olivat kotimaakuntansa kurikkalainen Aulis Reinikka ja Lähdesmäen poliisiammatin mukanaan tuoman uuden kotipaikan Kemin ja uuden seuran Kemin Kunnon Veikko Kairento. Juoksunopeuden parannuttua Lähdesmäen tulokset ja saavutukset paranivat merkittävästi. Hän saavutti näinä kolmena vuotena mestaruuden vuonna 1938 ja hopeaa Reinikan jälkeen vuosina 1939 ja 1940. Urheilu-uran päätepisteenä ja erinomaisena päätöksenä olivat syyskuun 1940 kolmimaaottelun Suomi–Ruotsi–Saksa lajivoitto tuloksella 400 cm sekä Budapestissä Unkari–Suomi-maaottelussa saavutettu ennätys 416 cm. Tulos 416 oli sen vuoden Euroopan tilaston neljänneksi paras tulos – edellä vain venäläisiä hyppääjiä. Maaotteluita kertyi kaikkiaan viisi. Lähdesmäki paransi seiväshypyn Suomen ennätystä vuosina 1939–1940 409:stä 416:een. Tulos säilyi Suomen ennätyksenä kesään 1947, jolloin tuleva olympiahopeamitalisti Erkki Kataja rikkoi sen. Kesällä 1941 Lähdesmäki ylitti vielä tasan neljä metriä, mutta kesäkuussa alkanut Jatkosota lopetti urheilutoiminnan. Lähdesmäki toimi Jatkosodan aikaan sotapoliisina ja oli palaamassa lokakuussa lomalle, kun hän putosi sotilaita lomalle kuljettaneen kuorma-auton lavalta pyörien alle, kun auto paiskautui kolarissa kivikkoon. == Lähteet == * == Aiheesta muualla == * * Luokka:Suomalaiset seiväshyppääjät Luokka:Suomalaiset poliisit Luokka:Vuonna 1914 syntyneet Luokka:Vuonna 1941 kuolleet
Soe Tjen Marching

Soe Tjen Marching (s. 23. huhtikuuta 1971 Surabaya) on indonesialainen säveltäjä. Hän asuu nykyään sekä Indonesiassa että Isossa-Britanniassa. Hän opiskeli alun perin viulunsoittoa ja sitten Slamet Abdul Sjukurin johdolla myös sävellystä. Hän täydensi sävellysopintojaan John Cousinin johdolla Canterburyn yliopistossa Uudessa-Seelannissa vuosina 1993–1994. Myöhemmin Marching opiskeli Monash-yliopistossa Australiassa, jossa hän sai filosofian tohtorin arvon Aasian tutkimuksessa ja naistutkimuksessa vuonna 2003.The Living Composers Project: Soe Tjen Marching Marchingin musiikkia on esitetty Indonesian lisäksi Saksassa, Japanissa ja Uudessa-Seelannissa. Hän on myös esiintynyt viulistina Surabayan sinfoniaorkesterin kanssa ja lisäksi julkaissut muun muassa esseitä, runoja ja novelleja. Marchingin sävellystuotanto koostuu pääasiassa kamarimusiikki- ja pianoteoksista. == Sävellyksiä == * Bintang dan malam kahdelle pianolle (1990) * Dalu kolmelle viululle ja sellolle (1990) * Awang jousiorkesterille (1991) * The Web pianolle (1991) * The Christmas Eve pianolle (1992) * The Silence huilulle, viululle ja pianolle (1993) * El from My Diary pianolle (1994) * The Frogs (säveltäjän omiin sanoihin) neljälle äänelle (1995) * The Winter Waltz pianolle (1995) * The Bears' Company neljälle melodicalle (1996) * Kenang pianolle (1997) * The Chanting (säveltäjän omiin sanoihin) alttoäänelle (1999) * Karma (säveltäjän omiin sanoihin) kuudelle miesäänelle (1999) * Ter pianolle (2008) == Lähteet == Luokka:Indonesialaiset säveltäjät Luokka:Viulistit Luokka:Indonesialaiset runoilijat Luokka:Vuonna 1971 syntyneet Luokka:Elävät henkilöt
Jessica Lindfors

Jessica Lindfors (o.s. Hartikainen) (s. 24. kesäkuuta 1977 Espoo) on suomalainen yleisurheilija, joka kilpaili aktiiviurallaan pääasiassa pikajuoksussa, pituushypyssä ja kolmiloikassa. Hänen seuransa oli Espoon Tapiot. Hänen valmentajinaan toimivat Lasse Hartikainen (1983–1993), Lassi Korhonen (1993–1997), Harri M. Hakkarainen (1997–1999) ja Joachim Barthold (1999–2004). Jessica Lindfors voitti kolmiloikassa 16-vuotiaiden Suomen mestaruuden Jalasjärvellä vuonna 1993 ja 19-vuotiaiden mestaruuden Pieksämäellä 1995. Mestaruuksien lisäksi kolmiloikkapaikalta tuli 18-vuotiaiden hopea vuonna 1994, 19-vuotiaiden hopea vuonna 1996, 22-vuotiaiden hopea vuonna 1997 ja pronssi samasta sarjasta vuonna 1999. Lisäksi Lindforsin palkintokaapista löytyy 16-vuotiaiden 4 × 100 metrin viestikulta vuodelta 1992 ja seuraavalta vuodelta hopea. Vuodelta 1992 on myös 16-vuotiaiden tyttöjen SM-pronssi 4 × 300 metrin viestistä. Pituushypyssä Lindforsin paras suoritus junioreiden SM-tasolla oli 22-vuotiaiden sarjan kuudes tila vuonna 1997. Viimeiset kisansa Lindfors kilpaili kaudella 2004. == Ennätykset == === Ulkoradat === Matka Aika Paikka Vuosi 100 m 12,99 Helsinki 1995 800 m 3.06,6h Helsinki 1992 100 m aidat (84 cm) 15,63 Helsinki 1995 Korkeushyppy 153 Helsinki 1992 Pituushyppy 581 Helsinki 1995 Kolmiloikka 13,25 Helsinki 1995 Kuulantyöntö (3 kg) 8,07 Helsinki 1992 Moukarinheitto (4 kg) 24,08 Espoo 1994 Keihäänheitto (600 g) 21,42 Helsinki 1992 Seitsenottelu (3 kg) 3680p Helsinki 1992 === Sisäradat === Matka Aika Paikka Vuosi 60 m 8,36 Otaniemi 1993 200 m 27,4h Vierumäki 1991 60 m aidat 9,69 Otaniemi 1995 300 m aidat 50,32 Helsinki 1993 Pituushyppy 565 Oulu 1995 Kolmiloikka 12,60 Blacksburg, Virginia, USA 1998 == Lähteet == * Luokka:Vuonna 1977 syntyneet Luokka:Suomalaiset pituushyppääjät Luokka:Suomalaiset kolmiloikkaajat Luokka:Elävät henkilöt
Carl Emil Cedercreutz

Carl Emil Cedercreutz (2. toukokuuta 1806 Pori – 10. helmikuuta 1869 Pietari) oli suomalainen juristi, vapaaherra ja senaattori, joka kuului aateliseen Cedercreutz-sukuun. Hän työskenteli muun muassa Turun ja Viipurin hovioikeuksissa sekä Suomen valtiosihteerinviraston arkistonhoitajana Pietarissa. Cedercreutz oli Senaatin oikeusosaston jäsen vuosina 1856–1857, josta hän siirtyi Pietarissa toimineeseen Suomen asiain komiteaan. Vuosina 1854–1856 Cedercreutz oli Mikkelin läänin kuvernöörinä. Hovioikeudenneuvoksen arvonimi hänelle myönnettiin 1854. == Perhe == Cedercreutzin isä oli Ruotsista vuonna 1801 muuttanut Köyliönkartanon isäntä ja hovijahtimestari Axel Reinhold Cedercreutz, jolta Carl Emil peri kartanon hallintaansa tämän kuoltua 1859. Hänen veljensä oli kenraalimajuri ja valtiopäivämies Johan Axel Cedercreutz, joka toimi muun muassa Turun ja Porin läänin kuvernöörinä. Carl Emil Cedercreutz avioitui vuonna 1844 viipurilaisen Emilia Hackmanin kanssa. Heidän poikansa, lääkäri Emil Waldemar Cedercreutz tunnettiin kirjailija Nanny Cedercreutzin puolisona. Tytär Sofia Maria Cedercreutz puolestaan avioitui vuonna 1868 Ateenassa amiraali Johan von Kraemerin kanssa.von Kraemer, Johan Fredrik Oskar Suomalaisen Kirjallisuuden Seuran Biografiakeskus. Viitattu 14.6.2014. == Lähteet == * ===Viitteet=== Luokka:Suomalaiset aateliset Luokka:Suomalaiset juristit Luokka:Suomalaiset senaattorit Luokka:Mikkelin läänin maaherrat Luokka:Vuonna 1806 syntyneet Luokka:Vuonna 1869 kuolleet
Suomen valtiosihteerinvirasto

Suomen valtiosihteerinvirasto oli vuosina 1826–1918 autonomisen Suomen suuriruhtinaskunnan edustajana Pietarissa toiminut virasto. Sen päällikkönä oli ministerivaltiosihteeri (vuoteen 1834 valtiosihteeri), joka oli korkein suomalainen viranomainen Venäjän keisarin luona. Virastoa kutsuttiin myös Hänen Majesteettinsa Keisarin Suomen kansliaksi. Valtiosihteerinviraston edeltäjänä toimi vuosina 1811–1826 Suomen asiain komitea. Valtiosihteerinviraston yhteydessä toimivat Suomen passivirasto ja Helsingin keisarillisen yliopiston kanslerinvirasto.Jussi Nuorteva & Tuire Raitio (toim): Ulkoasiainhallinnon Matrikkeli 1918–1993 1, s. 18–19. Ulkoasiainministeriö, Helsinki 1993. Passivirasto valvoi suomalaisten matkustamista Venäjälle ja hoiti Venäjällä pysyvästi asuneiden Suomen suuriruhtinaskunnan alamaisten asioita. Se perustettiin vuonna 1819 Suomen passitoimistona, ja oli vuodesta 1848 valtiosihteerinviraston alainen erillinen virasto. Suomen itsenäistymisen jälkeen viimeisestä ministerivaltiosihteeristä Carl Enckellistä tuli Suomen diplomaattinen edustaja Pietarissa. Valtiosihteerinvirasto ja Suomen passivirasto lakkautettiin virallisesti asetuksella 1. heinäkuuta 1918 alkaen. ==Valtiosihteerinviraston talo== Valtiosihteerinvirasto toimi Pietarissa osoitteessa Jekateringofski Prospekt 39 (kadun nykyinen nimi on Prospekt Rimskogo-Korsakova). Talo oli hankittu Suomen asiain komitean käyttöön vuonna 1813.Osmo Jussila: Suomen suuriruhtinaskunta 1809–1917, kuvaliite. WSOY, Helsinki 2004. Se oli rakennettu vuosina 1808–1810 N. Semjonovin kaupunkitaloksi, ja sitä laajennettiin vuonna 1845 arkkitehti Harald von Bossen suunnitelman mukaan sekä vielä uudelleen vuonna 1908.Дом Н. Семенова - Дом статс-секретариата Великого княжества Финляндского Citywalls.ru. Viitattu 4.8.2021. Suomen itsenäistyttyä rakennuksessa toimi muun muassa Suomen Pietarin-pääkonsulaatti vuosina 1923–1938. Suomen valtio myi talon Neuvostoliitolle 1,4 miljoonalla ruplalla vuonna 1954.Pietarin pääkonsulaatin historia Suomen suurlähetystö, Moskova. Viitattu 4.8.2021. == Lähteet == *Valtiosihteerinvirasto Arkistojen portti *Suomen passivirasto Pietarissa Arkistojen portti ===Viitteet=== Luokka:Suomen entiset viranomaiset ja keskusvirastot Luokka:Suomen suuriruhtinaskunta
Richard Baer

Richard Baer (9. syyskuuta 1911 - 17. kesäkuuta 1963) oli Auschwitzin keskitysleirin kolmas ja viimeinen komendantti. Hän toimi virassaan maaliskuusta 1944 helmikuuhun 1945 asti. Lokakuussa 1960 hänestä annettiin pidätysmääräys ja metsurina työskennellyt Baer löydettiin Hampurin läheltä nimellä Karl Egon Neumann. Hän kuoli sydänkohtaukseen tutkintavankeudessa. == Lähteet == Luokka:SS-sotilaat Luokka:Holokaustin toteuttamiseen osallistuneet Luokka:Vuonna 1911 syntyneet Luokka:Vuonna 1963 kuolleet